Kuka haastaa HJK:n, kenen näyttäviä maaleja kelpaa katsella? Tässä kaikki, mitä sinun pitää tietää Kansallisen liigan historiallisesta kaudesta | Yle Urheilu | yle.fi\nJalkapallon Kansallinen liiga käynnistyy lauantaina 13. kesäkuuta täydellä viiden ottelun kierroksella. Yle Urheilu listasi mestarisuosikit ja yllättäjät.\n13.6.2020 klo 07.31päivitetty 13.6.2020 klo 09.04\nKeväällä kansainvälistäkin mediahuomiota sukupuolineutraalilla nimenvaihdoksellaan kerännyt jalkapallon Kansallinen liiga käynnistyy pitkän odottelun jälkeen lauantaina. ONS ja liigan yleisömagneetti IK Myran saivat jättää korkeimmalle sarjatasolle hyvästit ja tehdä tilaa kahdelle PK-35:lle – PK-35 Vantaalle ja PK-35 Helsingille.\nUudistuksista huolimatta kausi 2020 näyttäisi ainakin asiantuntijoiden mukaan pyörähtävän käyntiin tutussa komennossa, sillä hallitseva mestari HJK lähtee kauteen yhtenä suurimpana mestarisuosikkina.\nHJK vei viime vuonna ensimmäisen mestaruutensa 14 vuoteen, kun se varmisti SM-kultamitalit jo syyskuun lopussa. Klubi hävisi liigassa vain yhden ottelun ja eroa hopeamitalisti Honkaan kertyi lopulta kymmenen pistettä.\nTäksi kaudeksi Klubi on menettänyt muun muassa maalikuningattarensa Jutta Rantalan, joka suuntasi Ruotsiin, sekä kauden parhaaksi keskikenttäpelaajaksi valitun Ashley Riefnerin.\nPalloliiton huippujalkapallopäällikkö Marianne Miettinen pitääkin Klubin suurimpana kysymysmerkkinä nimenomaan Rantalan korvaajaa.\n– Keskikenttä ja puolustuslinja maalivahdista lähtien on todella laadukas, mutta superhyökkääjä on vielä hakusessa, Miettinen pohtii.\nKapteenistoon kuuluva kokenut Essi Sainio ei ole huolissaan maalinteko-ongelmista.\n– Esimerkiksi Hanna Ruohomaa, Wilma Sjöholm, Emmaliina Tulkki ja ehkä jokerina Kaylee Dao, kunhan hän pääsee Suomeen. Uskon, että tällä kaudella maalintekovastuu jakautuu useammalle pelaajalle, mitä en pidä missään nimessä huonona vaihtoehtona. Se vain vaatii muilta pelaajilta uskallusta ottaa vastuuta ja halua tehdä maaleja, Sainio aprikoi Kansallisen liigan avaustilaisuudessa.\nHJK:n naisia kaudesta 2016 luotsannut Joonas Rantanen hyppäsi puolestaan Klubi 04:sen peräsimeen, ja vetovastuun naisten liigajoukkueesta otti Jonne Kunnas, joka toimi aiemmin Klubissa talenttivalmentajana.\nJuhliiko KuPS mestaruutta nyt naisissa?\nKuPSin naiset nousivat liigakartalle kaudeksi 2019, kun PK-35 Vantaa joutui luopumaan sarjapaikastaan jäätyään ilman liigalisenssiä. Kauden 2018 päätteeksi Ykköseen pudonneen Kuopion Pallokissojen toiminta siirtyi kauden päätteeksi Kuopion Palloseuran alaisuuteen. KuPS panosti naisiin alusta alkaen, ja myös naisten liigajoukkue pääsi miesten kanssa saman osakeyhtiön alle – ensimmäisenä Suomessa.\nEnsimmäinen liigakausi päättyi viidenteen sijaan. Kaudelle 2020 joukkue on kuitenkin vahvistunut, kun esimerkiksi Gentjana Rochin kanssa JyPKissä vaarallisen kaksikon muodostanut Lavdije Begolli saapui Kuopioon.\n– Meillä on yksinkertaisesti parempia pelaajia. Viime kaudenkin pelaajat ovat tosi paljon menneet eteenpäin. Meillä on kokonaisuudessaan laaja hyvä rinki, muutamien pelaajien poissaolot eivät näy pelissä. Se on varmasti suurin ero, että laajuutta ja laatua on enemmän, joukkueen päävalmentaja Ollipekka Ojala luonnehtii.\nJoukkue on kuitenkin kokenut pieniä takaiskuja. Polvivammasta jo kertaalleen kuntounut Paula Auvinen loukkasi polvensa uudelleen ja joutuu leikkauksen jälkeen pysymään pitkään poissa. Pitkäaikaistoipilas on niin ikään ONS:ista saapunut Emma Peuhkurinen. Yhdysvaltalaispuolustaja Mckenzie Grossman on kärsinyt pienistä vammoista läpi talven.\nSuurin menetys oli kuitenkin yhdysvaltalaisvahvistus Kaelyn Korten lähtö aivan kauden kynnyksellä.\n– Kaelyn oli ja olisi ollut meille erittäin laadukas vahvistus ja laatupelaaja, mutta harmillisesti palautumiseen ja yöuneet liittyvät ongelmat ja terveysongelmat kasaantuivat niin pahoiksi, että päätimme yhteisymmärryksessä, että hän lähtee kotiin palautumaan ja voidaan sitten tulevaisuudessa katsoa, mikä on tilanne esimerkiksi ensi kautta ajatellen. Se oli iso ja harmillinen menetys, Ojala myöntää.\nKuopiolaiset aikovat kuitenkin taistella mestaruudesta tosissaan aina avausottelusta TPS:ää vastaan lähtien.\n– Turha lähteä mitään neljättä sijaa tavoittelemaan. Mitali on varmasti iso tavoite, mitä kirkkaampi, sen parempi. Yritämme lyödä ittemme sinne HJK:n ja Åland Unitedin sekaan mestaruuskamppailuun, Ojala linjaa.\nMyös Marianne Miettinen nostaa kahdella edelliskaudella pronssille yltäneet ahvenanmaalaiset mukaan Klubin kenties suurimmiksi haastajiksi.\n– Åland Unitedin joukkue pysynyt jopa yllättävän hyvin kasassa, heillä on usein aika paljon vaihtuvuutta vuosittain, Miettinen huomauttaa. Åland Unitedin, KuPSin ja HJK:n lisäksi Miettinen nostaa mitalisuosikkeihin viime kauden hopeajoukkue Hongan.\nKenestä on yllättäjäksi?\nTikkurilan Palloseura hävisi viime syksynä pronssitaiston aivan viime hetkillä Åland Unitedille. Tälle kaudelle vantaalaiset ovat saaneet uuden päävalmentajan, kun muun muassa PK-35 Vantaata luotsannut Pauliina Miettinen palasi liigavalmentajaksi.\n– TiPS tulee olemaan todella vaikea joukkue voitettavaksi. Paden (Miettinen) joukkueet yleensä ovat olleet kovia tekemään töitä. Heidän fyysinen harjoittelunsa on ollut talvi- ja kevätkaudella kovaa. Joukkue on varmasti hyvin juoksuvoimainen ja siellä on myös paljon taitoa. Täytyy nostaa myös TiPS mukaan mitalitaistoon, Marianne Miettinen pohtii.\nTikkurilan Palloseurassa pelaa lukuisia nuorten maajoukkuepelaajia. Miettinen nostaa alle 19-vuotiaiden maajoukkueen Oona Sirenin sarjan mielenkiintoisimpien pelaajien joukkoon.\n– Hän on erinomaisen hyvä kuljettamaan palloa, suojaamaan, rakentamaan tilanteita pelikavereille ja myös vahva puolustuspelissä. Jos hän on pystynyt vielä kehittymään siinä, että on itse uhka eli pystyy laukomaan kauempaa, on hän tosi vaarallinen pelaaja, Miettinen luonnehtii.\nPääkaupunkiseutu saa kuitenkin haastajia myös Ahvenanmaan ja Kuopion ulkopuolelta. Tampereen Ilves jäi viime vuonna runkosarjassa kahdeksanneksi, mutta Miettinen arvelee tamperelaisten hyötyneen koronatauosta kenties muita enemmän.\n– Mika Lahtinen otti syksyllä valmentajapestin vastaan ja on saanut sen jälkeen tehdä rauhassa duunia. Ilvekselle korona-ajan lisäharjoittelumahdollisuus on voinut jopa kääntyä positiiviseksi. Siellä on monia lahjakkaita, potentiaalisia nuoria pelaajia.\nNuorten maajoukkueen Tuuli Enkkilä toimi vuoden 2018 Uruguayn alle 17-vuotiaiden MM-turnauksessa joukkueen kapteenina ja nykyisessä alle 19-vuotiaiden maajoukkueessa pelaa myös Jenni Kantanen. Vuotta vanhempi Roosa Tuominen palkittiin puolestaan viime kaudella sarjan tulokkaana. Tuominen teki sarjassa Jutta Rantalan jälkeen toiseksi eniten maaleja, yhteensä 15 osumaa.\nKaksi PK-35:ttä, mitä ihmettä?\nKansalliseen liigaan nousi täksi kaudeksi kaksi lähes samannimistä joukkuetta: PK-35 Vantaa sekä PK-35 (Helsinki). Sarjanousijat lähtevät sarjaan kuitenkin hyvin erilaisista lähtökohdista: toinen debytoi liigassa ja toinen on hallinnut suomalaista naisjalkapalloa läpi 2010-luvun.\nAlunperin Viipurissa perustettu seura muutti sotien jälkeen Helsinkiin ja 1960-luvulla toiminta kohdistui etenkin Pihlajamäkeen ja myöhemmin myös Pukinmäkeen. Naisten jalkapallotoiminta alkoi seurassa 1970-luvun lopulla.\nPK-35 Vantaan taival alkoi puolestaan kauden 2008 jälkeen, kun PK-35:n edustusjoukkueet eriytyivät emoseurasta ja muuttivat Vantaalle. Naisten joukkue nousi heti kauden 2009 päätteeksi liigaan ja vuotta myöhemmin juhli sarjanousijana myös mestaruutta. Sitä seurasi menestysputki, jonka aikana PK-35 Vantaa voitti Suomen mestaruuden seitsemän kertaa. Hopealle se jäi kahdesti.\nTalousongelmien takia seura jäi kuitenkin viime kaudella ilman liigalisenssiä ja haki vauhtia Ykkösestä. Marianne Miettinen uskoo kuitenkin, että PK-35 Vantaa voi parhaimmillaan haastaa mitalisuosikit.\n– Siellä on sama runko ja sama valmennustrio pysynyt pitkään. Heillä on hyvin vahva oma pelitapa. Varmasti he voivat yllättää tänä vuonna, siellä on kuitenkin niin kokeneita pelaajia, muun muassa kapteeni Sanna Saarinen, joka pystyy hilaamaan joukkuetta voittamaan otteluita, Miettinen huomauttaa.\nEdustusjoukkueiden eriytymisestä huolimatta myös Helsingin puolelle jäi aikuisten edustustoimintaa ja naisten joukkue pelasi ensin Kolmosessa. Seuran junioritoiminnassa on tehty paljon töitä, ja etenkin B-tyttöjen joukkue on menestynyt viime vuosina. Nyt Helsingin puolella pelaava PK-35 debytoikin ensimmäistä kertaa liigassa.\nMarianne Miettinen uskoo, että sarjanousijan kausi ei ole helppo.\n– Nousijajoukkueen kevät voi olla haasteellinen, että tottuu siihen vaatimustasoon. En lähde ketään etukäteen leimaamaan, mutta joukkue saa kovasti tehdä töitä jokaisen pisteen eteen.\nSarjanousijan lisäksi Miettinen povaa haastavaa kautta myös kokeneita pelaajia menettäneelle JyPKille. Jyväskyläläiset menettivät Kuopioon esimerkiksi Lavjide Begollin.\n– Joukkue rakentuu aika paljon aika nuorien pelaajien varaan tällä hetkellä. Varmasti he joutuvat taistelemaan joka ikisestä pisteestä joka ikisessä pelissä. ** **\nMielenkiintoinen vahvistus on Italiasta palaava Henna Honkanen, joka iski jyväskyläläisille viime kaudella 12 osumaa. Honkanen siirtyi viime kauden päätteeksi Serie A-seura Pink Bariin, mutta JyPK tiedotti hyökkääjän paluusta toukokuun lopulla.\nTositoimiin Honkanen päässee heinäkuussa. Pelaamisen lisäksi kokenut hyökkääjä nähdään myös valmennuspuolella.\n– Hän on fysioterapeutti koulutukseltaan ja hoitanut aikaisemmin jo esimerkiksi urheilulukion aamuharjoituksissa fyysistä puolta. Hän on varsinkin B-tyttöjen puolella, mutta myös edustusjoukkueen mukana. Varmasti kun hän pääsee vielä pelikuntoon, on hän tosi tärkeä pelaaja JyPKille ja myös voittojen takuunainen, Miettinen paljastaa.\nKansallisesta liigasta löytyy tukku mielenkiintoisia pelaajia. Marianne Miettinen kehottaa kääntämään katseet Kuopioon, mikäli nauttii näyttävistä yksilösuorituksista.\n– Gentjana Rochi on sellainen väriläiskä, joka pystyy myös ratkomaan yksittäin pelejä. Hän on hyvin vahva persoona, eikä hänellä ole ihan sellainen perus skandinaavinen tyyli pelata jalkapalloa. Hän on hyvin tekninen pelaaja, joka tekee näyttäviä maaleja ja suorituksia.\nYksi sarjan mielenkiintoisimmista pelaajista löytyy hallitsevan mestarin riveistä. Essi Sainion tarina lienee monelle jalkapallon ystävälle tuttu, sillä hän debytoi ensimmäisenä suomalaisnaisena tällöin kenties maailman kovatasoisimmassa naisten jalkapallosarjassa, Saksan Bundesliigassa jo vuonna 2006. Saksan mestaruutta Sainio juhli Turbine Postdamin kanssa 2009. Sittemmin Suomen maajoukkueessakin pelanneen Sainion tie vei Saksan kenttien lisäksi Ruotsiin.\nSainio oli pari vuotta poissa pelikentiltä sairastuttuaan syömishäiriöön ja masennukseen, mutta palasi huipulle 2015 liittyessään HJK:n vahvuuteen. Hän on edustanut helsinkiläisjoukkuetta siitä lähtien – ja kehittynyt vuosi vuodelta.\n– Essi Sainio tuntuu joka vuosi pelaavan uutta kevättään. Hän pystyy teoillaan nostamaan joukkueen peli-ilmettä ja intensiivisyyttä ja on kova tekemään työtä molempiin suuntiin. Vaikka hänellä on 33 vuotta mittarissa, menee hän edelleen eteenpäin joka ikinen päivä, Miettinen päättää.\nJalkapallon Kansallinen liiga käynnistyy tänään lauantaina. Kausi pelataan 18 ottelukierroksen kaksinkertaisena sarjana. Kansallisen liigan päätöskierros pelataan näillä näkymin 7. marraskuuta.


Nurkkaanajettu: Pukemistekniikka ja pari vinkkiä glossy accentin käyttöön\nKIITOS hienosta tekniikan esittälystä, ja varsinkin tuon liiman kertomisesta! Minulle se meni ainakin heti hankinta listalle :))) Tommosissa just olen huono, niin olet kyllä ihana kun kerrot näin tarkkaan kaikki ohjeet.\n16. syyskuuta 2010 klo 23.14\nKiitän taas kerran aivan mahtavasta ja selkeästä opasteesta. Mukavaa viikonloppua, toivoo tarhatäti\n17. syyskuuta 2010 klo 7.35\nKiitos pukemistekniikan kertauksesta. Itse en ole vielä saanut aikaiseksi tehdä. Marij Rahderin leimasimet odottavat edelleen. Aivan ihana kortti. Ja mikä hurmaava väri.\n18. syyskuuta 2010 klo 2.08


Macronin tukijat menettivät enemmistöaseman Ranskan parlamentissa - Ulkomaat - Aamulehti\nMacronin tukijat menettivät enemmistöaseman Ranskan parlamentissa – presidentti joutuu etsimään uusia tukijoita\nÄärioikeisto kasvatti paikkamääräänsä hurjasti. Vasemmiston ja vihreiden liittouma sai toiseksi eniten edustajia.\nPresidentti Emmanuel Macron saapui äänestämään Ranskan parlamenttivaalien toisella kierroksella sunnuntaina 19. kesäkuuta. Kuva: Pascal Rossignol / Reuters\n20.6. 6:13 | Päivitetty 20.6. 9:17\nRanskassa presidentti Emmanuel Macronin tukijoiden Yhdessä-vaaliliitto on menettänyt enemmistöaseman parlamentissa, selviää maan sisäministeriön julkaisemista vaalituloksista. Liitto on saanut 245 paikkaa, kun ehdottomaan enemmistön saamiseksi tarvitaan vähintään 289 edustajaa.\nVasemmiston ja vihreiden Nupes-yhteenliittymä on saanut vaaleissa toisiksi eniten eli 131 paikkaa. Yhteenliittymän kärkihahmo Jean-Luc Melenchon kuvaili vaalitulosta alustavien tulosten perusteella ennen kaikkea vaalitappioksi istuvalle presidentille Macronille.\nLue lisää: Ranskan presidentti Macronin tukijoiden vaaliliitto menettämässä ennusteiden mukaan enemmistön parlamentissa\nÄärioikeistolainen Kansallinen liittouma moninkertaisti paikkamääränsä, sillä sen riveistä parlamenttiin pääsee 89 edustajaa. Marine Le Penin liittoumalla on aiemmin ollut parlamentissa vain kahdeksan paikkaa.\nMaassa äänestettiin sunnuntaina parlamenttivaalien toisella kierroksella. Ranskan parlamentissa on 577 paikkaa.\nRanskan sisäministeriön mukaan toisen kierroksen äänestysprosentti jäi alle 47 prosentin, kun ensimmäisellä kierroksella vastaava luku oli 47,5. Vuoden 2017 parlamenttivaalien toisella kierroksella äänioikeuttaan käytti vain 42,6 prosenttia.\nVasemmiston ja vihreiden yhteenliittymän kärkihahmo Jean-Luc Melenchon puhui yleisölle sunnuntaina 19 . kesäkuuta sen jälkeen, kun parlamenttivaalien toisen kierroksen ensimmäiset tulokset oli julkaistu. Kuva: Gonzalo Fuentes / Reuters\nÄärioikeistolainen Kansallinen liittouman Marine Le Pen puhui kannattajilleen, kun sunnuntain ensimmäiset vaalitulokset olivat tulleet. Huhtikuussa Le Pen hävisi Ranskan presidentinvaalit Emmanuel Macronille. Kuva: DENIS CHARLET / AFP / Lehtikuva\nPääministeri Borne: Enemmistön puute riski\nMacronin tukijoiden enemmistöaseman menetys parlamentissa merkitsee vaikeuksia presidentin lupailemien veroleikkauksien, eläkeiän noston sekä hyvinvointiuudistusten läpiviemisessä.\nRanskan pääministerin Elisabeth Bornen mukaan on riski, jos mikään puolue ei saa enemmistöä parlamenttiin. Borne kommentoi vaalien tilannetta televisioidussa puheessaan sunnuntaina, kun lopulliset tulokset eivät vielä olleet selvillä, mutta ennusteet kertoivat Macronin menettävän enemmistön.\nToukokuusta pääministerinä toimineen Bornen mukaan enemmistön puute on riski, kun ottaa huomioon edessä olevat haasteet. Bornen mukaan LREM-puolue, jota hän ja Macron edustavat, alkaa etsiä ratkaisua toimivan enemmistö muodostamiseksi heti maanantaina.\nEnemmistöaseman menetys tarkoittaa käytännössä sitä, että Macronin tukijoiden on tehtävä yhteistyötä muiden oikeistopuolueiden kanssa saadakseen lakialoitteita läpi. Todennäköisimpänä kumppanipuolueena on perinteistä oikeistoa edustava republikaanit, joka sai ministeriön sivujen mukaan 61 paikkaa.\nRepublikaanien puheenjohtaja Christian Jacob teki kuitenkin selväksi, että helppoa kumppanuutta ei tule ja sanoi, että hänen puolueensa ”aikoo pysyä oppositiossa”. Jotkut muut republikaanien vaikuttajat näyttivät kuitenkin avoimemmilta yhteistyölle. Entinen oikeistoministeri Jean-Francois Cope sanoi, että Macronin ja republikaanien hallitussopimus ”on elintärkeä taistelussa ääritahojen nousua vastaan”.\nMacronin puolelta valtiovarainministeri Bruno Le Maire myönsi, että ”ennennäkemättömässä tilanteessa tarvitaan paljon mielikuvitusta” hallitsevalta puolueelta. Poliittinen umpikuja voi kestää nyt viikkoja, kun presidentti pyrkii etsimään uusia tukijoita.\nPääministerin Elisabeth Bornen mukaan on riski, jos mikään puolue ei saa enemmistöä parlamenttiin. Borne kommentoi vaalien tulosta televisioidussa puheessa ennen kuin lopulliset tulokset oli saatu. Kuva: Ludovic Marin / AFP / Lehtikuva\nKolme ministeriä joutuu eroamaan\nIsku Macronille on myös se, että vaaleissa ehdolla olleita keskeisiä ministereitä putosi parlamentista. Tämä merkitsee heille myös ministerinpestin katkeamista. Ranskassa on sovittu, että ministerien on oltava parlamentin jäseniä.\nPaikkansa parlamentissa menettivät terveysministeri Brigitte Bourguignon, merenkulkuministeri Justine Benin sekä ympäristöministeri Amelie de Montchalin, joka on ollut Macronin hallinnon tukipilareita viime vuosina. He eroavat hallituksesta.\nParlamenttivaalien seurauksena on myös mahdollista, että kotimaan politiikka tulee viemään yhä enemmän Macronin huomiota. Hän on viime kuukausina ollut kansainvälisellä kentällä ratkomassa Venäjän hyökkäyssotaa Ukrainassa. Parlamenttivaalin tulos ei suoraan vaikuta Ranskan ulkopolitiikkaan, sillä se on presidentin vastuualueita.\nPäivitetty 20.6.2022 kello 9.15: Juttua päivitetty kauttaaltaan tuoreilla tiedoilla.\nEmmanuel Macron voitti Ranskan presidentinvaalit – Marine Le Pen tunnusti tappionsa\nUlkomaat 25.4. 7:07\nVenäjän hyökkäys|Macronin puheet Putinin ymmärtämisestä herättivät kitkeriä kommentteja\nUlkomaat 5.6. 15:41\nVenäjän hyökkäys|Ranska, Saksa, Italia ja Romania haluavat Ukrainan EU-jäseniksi – maiden johtajat vierailivat Kiovassa: ”Eurooppa on teidän puolella”\nUlkomaat 16.6. 19:50


Käytetty polkupyörä oulu – Autot perheelle\nVoit tuoda meille oman pyöräsi korjaukseen tai. Pyörä on perushuollettu kajaanin. Itse kiertelin Oulun pyöräkaupat läpi, kun hypridiä olin ostamassa ja. Oulusta (24 piikkistä eturatasta). Laadukkaat tuotteet vankalla ammattitaidolla.\nMyydään kunnostettu vähälle käytölle jäänyt käytetty mummopyörä takavanne kuin uusi jonka hinta on uutena ovh 75. Palvelemme pyöräilijöitä Oulun. Me TUIRAN PYÖRÄssä korjaamme ja huollamme polkupyöräsi nopeasti ja ammattitaitoisesti. Aina silloin tällöin meillä on myös joku käytetty pyörä myynnissä. Näin voit selvittää, onko ostamasi pyörä varastettu: 1. Silloin kyseessä voi olla varastettu pyörä. Oulu Rugby Club etsii uusia pelaajia vauhdikkaaseen lajiin.\nSadattuhannet asiakkaat voivat vahvistaa, että Biltema myy hintansa arvoisia polkupyöriä. Tunnet varmaan Yosemiten, Bilteman oman pyörämerkin, joka. Yhtiömuoto: OsakeyhtiöLähde: YTJ. Tutustu Intersport Rintamäen laajaan ja monipuoliseen valikoimaan! X-Rider 28" 21-vaihteinen naisten hybridipyörä. Uomo 28" 7-vaihteinen miesten citypyörä. Verkkopalvelussamme käytetään evästeitä käyttäjäkokemuksen parantamiseksi.\nAutamme sinua valitsemaan oikean pyörätyypin tarpeesi mukaan. Valikoimissamme on lasten ja aikuisten pyöriä, pyöriä vaativaan ympärivuotiseen ajamiseen. Nettimotolla on 61 kpl kappaletta Moottoripolkupyörä -luokan kohdetta myynnissä! Tutustu ja osta itsellesi uusi tai käytetty moottoripolkupyörä. Lisäksi rahasi saattavat mennä hukkaan, sillä varastettu pyörä palautetaan.\nJos myynnissä on useita vuosia sitten ostettu, käytetty pyörä, niin.\nTunturi polkupyörä 1980


syyskuuta 2020 - Talostakoti\nHei taas tänne blogin puolellekin!\nAjattelin esitellä teille viimein uuden tonttimme. Tontilla on tällä viikolla tapahtunut paljon, kun viimeiset kaadettavista puista on kaadettu, ja risukko on raivattu pois. Ensi viikolla aloitetaankin jo maatyöt, niin tässä kohdassa oli hyvä käydä ottamassa muutama kuva tontista, maatyövaihe ei ole enää sitten kovin esteettinen :-D\nTonttimme on aivan meren läheisyydessä, ja kooltaan 2298m2. Se on muodoltaan hieman pitkulaisen kakkupalan mallinen, kaksi sivua on suoria ja suorassa kulmassa keskenään ja kolmas sitten kaartuva tien mutkaa mukaillen. Tien toisella puolella on pieni metsäkaistale, ja sen takana matala meren lahden pohjukka, käytännössä pelkää kaislikkoa ilman vettä. On siellä joskus vähän vettäkin, kuten tänään kovien sateiden jälkeen, mutta mistään avarista merimaisemista ei kuitenkaan ole kyse. Kaislikko kuhisi kesällä vesilintuja, ja näimme tuolla paljon joutsenia, hanhia, haikaroita ja kurkiparikin taisi siellä pesiä kun usein liitelivät kaislikon yllä.\nTontimme toisessa päädyssä on kallio, jonka aiomme jättää luonnontilaan. Ylläoleva kuva on otettu kallion päältä tien yli kaislikon suuntaan.\nAlkuviikolla tilanne oli vielä tämä, kun metsuri oli juuri saanut työnsä valmiiksi. Olimme itse kaataneet pienempiä puita jo pitkän ajan kuluessa, vähän kerrallaan. Halusimme katsoa miten tila muuttuu, ettei tulisi kaadettua liikaa. Lopulta kuitenkin aika iso alue piti ottaa kokonaan auki, koska talon alue sekä sitä ympäröivät kulkureitit, pengerrykset, autopaikat ym vaativat kaikki maanmuokkausta ja tilaa. Tontin etuosassa taas nostetaan maan pintaa, joten sinnekään ei voinut puita juuri jättää. Vähän harmi, mutta saimme onneksi säästettyä tontin reunoille paljonkin puita, ja pihan keskelle jää lehmus, tammi ja iso mänty. Talon paikkaa jopa muutettiin aikanaan usealla metrillä, jotta saimme lehmuksen säästettyä.\nTosi ison kuusen kaataminen tuntui kurjalta, mutta se varjosti käytännössä koko toisen päädyn pihasta. Jätämme ison kannon kuitenkin paikoilleen, koetan keksiä sille jotakin mukavaa hyötykäyttöä. Lisäksi säästimme rungosta pätkiä esimerkiksi istumapenkeiksi nuotiopaikalle. Aika massiivisia penkkejä noista tuleekin!\nLapset tykkäävät leikkiä erityisesti kallion ympäristössä. Kallion etupuolelle on tulossa suojaisa nuotiopaikka, josta uskon olevan jatkossa paljon iloa koko perheelle!\nTässä tonttia kuvattuna kalliolta, oikealla kulkee tie. Taustalla näkyy toistaiseksi ainoan rajanaapurimme työmaa harkkoineen, kivasti aika samaan aikaan rakennamme. Heillä on myös melko saman ikäisiä lapsia kuin meillä, ja muutenkin mukavan oloista porukkaa. Myös tontin takasivun taakse voi joskus tulla vielä rakentajat, mutta ainakaan tällä hetkellä sitä tonttia ei ollut kuulema tarkoituksena myydä. Tien toisella puolella maanomistaja on myös yksityinen, mutta kaislikko on jäämässä noin eli se on kaavoitettu viheralueeksi. Ensimmäinen kahnaus vastapäisen maanomistajan kanssa tulikin jo, kun koneurakoitsija oli epähuomiossa laittanut haketusta odottavan risukasan tien toiselle puolelle aukealle paikalle odottamaan, ja maat omistava henkilö tulikin ns. lankoja pitkin kovin sanankääntein. Onneksi risut ollaan viemässä heti ensi viikon alussa siitä pois. Harmillista että kävi näin, itse tiesimme kyllä että tien toinen puoli on yksityisen, mutta koneurakoitsija ei sitä ollut tarkistanut vaan oli olettanut sen olevan kaupungin maita jonne hänellä on lupa jättääkin puita tilapäisesti. No, nyt vaan peukut pystyssä että tuo jäisi ainoaksi kupruksi, ei ole todellakaan kenenkään etu jos pitää jatkossa riidellä tälläisistä asioista jotka olisi ihan vältettävissäkin.\nKallion päällä on yksi tonttimme isoista ja kauniista männyistä. Olen ehkä ennenkin kertonut, että mielestäni yksi kauneimpia näkyjä luonnossa on ilta-auringossa hohtava mänty. Onneksi kaikki isoimmat männyt sijaitsivat tonttimme reunoilla niin, että ne saivat jäädä ♥\nTässä vielä naapurin rajalta toisin päin otettu kuva, takana näkyy kallio. Tonttimme jatkuu vielä kallion taaksekin jonkun matkaa, mutta sille osalle emme tee nyt mitään. Jääköön tuo osa lasten ja koiran seikkailualueeksi.\nTunnelmat on nyt rakentamisen suhteen jännittyneet ja odottavat. Pitkä valmisteluvaihe alkaa olla loppusuoralla, ja ihan pian siirrymmekin toteutusvaiheeseen! Ensi viikon aikana on tosiaan maatyöt alkamassa, ja siinähän tuleekin nopesti paljon näkyvää muutosta. Tulevat viikot tehdään maatöitä, perustuksia ym, ja marraskuun alussa, tasan vuosi tontin ostosta on sitten tulossa talon elementit. Ensi vuoden alkupuolella talon pitäisi olla jo levypinnoille asti tehtynä, josta jatkamme itse eteenpäin. Toki teemme tässä talon rinnalla samalla ulkorakennusta, jonka jätimme pois talotehtaan toimituksesta ja teemme itse. Ennen sitä pitää vielä kuitenkin hoitaa muutto, ja muutama muukin homma. Pitäkää meille peukkuja :-D\nTunnisteet: raksaa, tontti, uusi talo


Mikä on konservatiikka:\nKonservatismi (kutsutaan myös konservatiivisuudeksi) on poliittinen ja sosiaalinen asenne, jolla pyritään edistämään perinteisten arvojen, käytäntöjen ja instituutioiden ylläpitämistä.\nYleisesti ottaen konservatiivisuus arvostaa perinteitä, hierarkiaa, auktoriteettia ja omistusoikeuksia. Koska perinteinen vaihtelu vaihtelee paikan ja ajan mukaan, konservatiivisuudella ei ole kiinteitä yleisiä ominaisuuksia.\nKonservatismi keskittyy vakauteen ja jatkuvuuteen, edistyksellisiin tai vallankumouksellisiin politiikkoihin. Siten konservatiivinen yksilö on joku, joka puolustaa status quon pysyvyyttä tai menneen iän arvojen palauttamista.\nKonservatiivinen kanta voi esiintyä yhteiskunnan eri aloilla, kuten politiikassa, uskonnossa, taloudessa jne.\nKonservatismi liittyy yleensä oikeistopolitiikkaan ja kannattaa yksityisomaisuuden, henkilökohtaisen vaurauden ja yksilöllisyyden säilyttämistä.\nPolitiikassa konservatiivisuudella ei pyritä estämään yhteiskunnallisia muutoksia, vaan vain ne, joilla on vallankumouksellinen luonne ja joilla on syvällisiä ja välittömiä institutionaalisia seurauksia. Tässä mielessä poliittinen konservatiivisuus ymmärtää, että muutoksista tulee tapahtua laitoksilta eikä koskaan niitä vastaan.\nPoliittinen konservatiivisuus olettaa, että perinne, perhe, koulu ja uskonto on perusta, jonka kautta sosiaalinen muutos tulee tapahtua luonnollisesti ja vähitellen.\nKonservatismi ja liberalismi ovat muunnelmakonsepteja, jotka esittävät itsensä kolmella tavalla: klassinen, sosiaalinen ja taloudellinen.\nKlassisissa termeissä konservatiivisuus on oikeanpuoleinen ideologia, jota leimaa viranomainen, järjestys ja perinne, kuten klassisessa aristokratiassa. Sosiaalinen näkökulma on se, että konservatiivisuus on hierarkiaa kohottava asema . Talousalalla konservatiivisuus jakautuu kolmeen rinteeseen:\nklassinen taloudellinen konservatiivisuus: se suosii eliitin etuja valtiossa\nverotuksellinen taloudellinen konservatiivisuus: keskityttiin taloudelliseen säästöpolitiikkaan (menojen valvonta, jonka tavoitteena on saada julkisen talouden tasapaino)\nsosiaalinen taloudellinen konservatiivisuus: se keskittyy protektionistiseen talouspolitiikkaan\nLiberalismi on klassisessa kontekstissa vasemmistolainen ideologia, joka suosii vapautta, kuten klassisessa demokratiassa. Sosiaalisesti liberalismi suosii tasa-arvoa. Taloudessa liberalismilla on kaksi muotoa:\nklassinen taloudellinen liberalismi: perustuu täysin taloudelliseen vapauteen\nsosiaalinen taloudellinen liberalismi: perustuu taloudelliseen tasa-arvoon\nEsimerkkejä konservatiivisista arvoista\nSeuraavassa on muutamia esimerkkejä klassisesti ja sosiaalisesti konservatiivisista arvoista:\nKlassiset konservatiiviset arvot\nSosiaalisesti konservatiiviset arvot\nLuokkaan perustuva sosiaalinen hierarkia\nSosiaalisten ohjelmien kestävyys\nEi uskonnon ja valtion erottamista\nSosiaalinen hierarkia sukupuolen, rodun ja etnisyyden suhteen\nEi oikeutta oikeudenmukaiseen oikeudenkäyntiin\nIhmisoikeuksien priorisoimatta jättäminen\nVastuullisuus eteneviin politiikkoihin\nLiberaalinen konservatiivisuus on taloudellinen ja yhteiskunnallinen ideologia, jossa yhdistyvät konservatiiviset poliittiset elementit ja liberaalit asenteet.\nLiberaalinen konservatiivisuus ilmentää klassista näkemystä valtion minimaalisesta puuttumisesta talouteen, mikä takaa kaikille yksilöille vapauden osallistua markkinoihin ja luoda vaurautta. Liberaalisen konservatiivisuuden mukaan yksilöt eivät kuitenkaan voi olla täysin vapaita muilla elämänaloilla, jotka vaativat vahvaa tilaa, joka takaa järjestyksen ja kehittää sosiaalisten instituutioiden kautta kansakunnan velvollisuutta ja vastuuta.\nPoliittisesti liberaalia konservatiivisuutta pidetään oikeanpuoleisena (tai kohtalaisen oikeana) ideologiana, joka tukee konservatiivisia kansalaisvapauksia ja sosiaalisia asenteita aina suosimalla taloutta.\nKonservatismi, joka on muutosvastarintana, syntyi sosiaalisten, poliittisten ja taloudellisten vallankumousten aikana, jotka tapahtuivat Euroopassa 1700- ja 1800-luvuilla.\nEnglanninkielinen vallankumous 1640 ja Ranskan vallankumous 1789 olivat vastuussa maailmantalouden paradigman muutoksista ja siitä seuraavasta siirtymisestä moderniin maailmaan. Juuri nämä progressiiviset liikkeet saivat aikaan kapitalismin, joka muutti dramaattisesti ajan ajattelua ja arvoja, ensin Euroopassa ja sitten muualla maailmassa.\nNäiden vallankumousten luonnollisena seurauksena syntyi konservatiivisuuden ja progressiivisuuden jakautuminen eli ne, jotka puolustivat olemassa olevan järjestyksen ja politiikan ylläpitoa ja niitä, jotka tukivat muutoksia vallankumouksellisten liikkeiden kautta.\nPoliittisena ideologiana konservatiivisuuden alkuperä johtuu usein poliittisista filosofeista Richard Hooker, David Hume ja ennen kaikkea Edmund Burke . Burke oli yksi Ranskan vallankumouksen tärkeimmistä arvostelijoista ja väitti, että ajan muutokset tuhoaisivat yhteiskuntaa ja perinteisiä instituutioita. Myöhemmin hänestä tuli nimitystä "liberaalin konservatiivisuuden isä", koska hänellä oli ihanteita, jotka olivat ristiriidassa Britannian konservatiivipuolueen kanssa.\nBrasiliassa konservatiivisuus liittyy läheisesti oikeistolaisiin poliittisiin puolueisiin, vaikka hyvin harvat osapuolet vaativat virallisesti konservatiiveja.\nEnsimmäinen konservatiivisuuden muoto Brasiliassa tapahtui konservatiivipuolueen kautta, joka perustettiin noin 1836, ja ehdotus maan koskemattomuuden suojelemiseksi, ja se katosi 1889-luvun perustamisen jälkeen.\nTällä hetkellä Brasilian konservatiivisuus puolustaa perinteisten instituutioiden, kuten perheen, uskonnon ja koulun, vahvistamista sekä hierarkian ja vallan ihanteiden arvostamista. Ottaen huomioon, että ei ole erityisen konservatiivisia puolueita, konservatiivisuus Brasiliassa on havaittavissa sellaisten poliitikkojen kautta, kuten Jair Bolsonaro, Silas Malafia tai muut evankelisryhmän jäsenet.


Suuri, suurempi, Jukka Härmälä - Talous - Turun Sanomat\nSuuri, suurempi, Jukka Härmälä\nVuorineuvos Jukka Härmälä , 60, ehtii johtamaan Enso-Gutzeitia, Ensoa ja Stora Ensoa lähes 19 vuotta. Pidempään Storan Enson Suomen puoleisen haaran johdossa on ollut vain Väinö Aleksanteri Kotilainen, jonka toimitusjohtajan pesti kesti vuodesta 1924 vuoteen 1945.\nEnempää tuskin kukaan voi olla "Kutsetin mies" kuin Härmälä. Hän tuli yhtiöön suoraan kauppakorkeakoulusta 1970. Härmälän työuralle mahtuu Enson ulkopuolista työtä vain neljä vuotta. Sen pituinen oli pankkiharjoittelu Kansallis-Osake-Pankissa ennen Enso-Gutzeitin toimitusjohtajuutta.\nKun Härmälä aloitti Enso-Gutzeitin toimitusjohtajana, yhtiö ei yltänyt alan kokovertailussa maailmanlistalla edes 30:n joukkoon. Supisuomalainen valtionyhtiö teki tuotannostaan ulkomailla vain muutaman prosentin.\nHärmälän ensimmäinen ulkomainen yritysosto oli vuonna 1989 hankittu enemmistö Berghuizer Papierfabrikista Hollannista. Berghuizerin kohtalo on myös viimeisiä hänen päätöksiään Stora Ensossa. Tappiota suoltaneen tehtaan koneet pysähtyvät lopullisesti tänä vuonna.\nEnso-Gutzeit kasvoi yrityskaupoin 1990-luvulla lähes läkähdyttävää vauhtia.\nYhtiö nielaisi Tampellan metsäteollisuuden ja pohjoisen ylpeyden Veitsiluodon. Sen jälkeen vuorossa oli fuusio ruotsalaisen Wallenbergin suvun omistaman Storan kanssa.\nAmerikan raitille Stora Enso rymisteli ostamalla Consolidated Papersin.\nPienen suomalaisen valtionyhtiön Enso-Gutzeitin nosto maailman suurimmaksi paperin ja kartongin tekijäksi Stora Ensoksi on suoritus, josta Härmälä muistetaan suomalaisessa teollisuushistoriassa.\nHistoria kertoo silti karusti myös sen, että Härmälän siirtyessä eläkkeelle Stora Enso häviää kannattavuudessa monelle pienemmälleen. Omistajan sijoituksen arvo ei ole kohentunut 1990-luvun lopulta.\nVoimalarahat sileäksi Amerikan raitilla\nHärmälän uran haukutuimmat ratkaisut ovat amerikkalaisen Consolidated Papersin osto ja vesivoimaloiden myynti vuosituhannen vaihteessa.\nConsolidated Papersin hankintaan hupeni neljä miljardia euroa. Jälkeenpäin Stora Enso laski maksaneensa yhtiöstä ylihintaa miljardi euroa.\nArvokasta vesivoimaansa Stora Enso myi Ruotsissa ja Suomessa Fortumille. Voimaloista se sai 1,8 miljardia euroa. Sillä rahalla Stora Enso maksoi Consolidated Papers -kauppaa.\nVesivoimalat jauhavat euroja nyt Fortumille ja Stora Enson sähkölasku kallistuu. Consolidated Papers on tuottanut tähän asti lähinnä harmia.\nSuomalaisten ote säilynyt\nHärmälän asema Enso-Gutzeitin, Enson ja Stora Enson johdossa ei ole horjunut. Viime vuosikymmenellä Enson valtio-omistaja ja Metsäliiton pellervolaiset omistajat sovittelivat yhtiöitä yhteen. Härmälä vastusti fuusiota jyrkästi ja käänsi helposti tarvittavat poliittiset päättäjät tuekseen.\nPoliitikkojen kanssa Härmälä on pärjännyt myös ulkomailla. Brasiliaan nousi Veracelin sellujätti presidentti Lulan erityissuojeluksessa ennätysvauhtia ja toisesta jätistä suunnitelmat ovat jo pitkällä.\nRuotsissa Härmälän suuruuden ekonomiaan perustuvaa strategiaa on arvosteltu paljon rankemmin kuin Suomessa. Siitä huolimatta Wallenbergin suku ei menettänyt luottamustaan häneen.\nHärmälän ansiosta Stora Enson johto on yhä laajasti suomalaisten käsissä, mikä on harvinaista suomalais-ruotsalaisissa firmoissa.\nStora Enso on vähentänyt väkeä sekä myynyt ja sulkenut yksiköitään Suomessa. Se on selvinnyt silti lempeämmin julkisin tuomioin kuin UPM, joka sammutti valot Voikkaalla.\nHärmälä ei halunnut jäädä historiaan vuorineuvoksena, joka viime töikseen lätkäisi lopputilit legendaarisen Summan tehtaan työntekijöille Haminassa.\nPari viikkoa sitten Summan tehdas sai vielä luvan jatkaa. Stora Enson uusi toimitusjohtaja Jouko Karvinen , 49, päättää, kuinka kauan.


Punoksia ja köysiä - Modeo\nPunoksia ja köysiä\nLuonnon sävyjä, harmoniaa ja pilkahduksia menneistä ajoista\nMiniforms Colony pöydät\nLuet juuri uutta artikkelisarjaamme, jonka sisältöä koostaa Modeon sisustusarkkitehti Paula Tornberg. Julkaisemme juttuja uutuuksista ja mielenkiintoisista kalusteistamme sekä teemoitamme sisällöt johonkin pinnalla olevaan. Tarkoitus on pitää linja inspiroivana, kevyenä, yllätyksellisenä sekä helposti lähestyttävänä. Eniten haluamme antaa uusia katselukulmia sisustusalan ammattilaisille sekä sisustuksesta kiinnostuneille. Kaikki jutuissa esillä olevat tuotteet ovat edustamiemme tuotemerkkien taidonnäytteitä, joten mikäli kiinnostuit, otathan yhteyttä suoraan Modeon myyntiin tai suunnittelijaamme Paulaan 🙂\nOtsikko huijaa, tiedän. Halusin nimittäin lisätä sisältöön myös rypytyksiä, hapsuja ja kelkkoja. Värimaailma on tällä kertaa luonnonläheinen, mutta niinhän se punos ja köysi -mielikuva antaakin ymmärtää. Koska joulu kuitenkin lähestyy lisäsin juttuun muutaman jouluaiheisen tuotteen, kuten tuo Tonin Sled -kelkan ja Menun Duca -kynttiläjalat.\nRottinki on jo ollut jonkun tovin pinnalla, niin kotipuolella vanhemmissa kalusteissa, kuin julkkaripuolella kiinto,- sekä irtokalusteissa. Olen itse kova kirppishaukka, joten olen huomannut rottinkikukkajalkojen ja puutarhakalusteiden hinnannousun. Näitä saa toki myös tähän päivään muotoiltuina, kuten nuo ihanat Menun Umanoff -kukkapunostelineet.\nUuden, hyvällä tavalla raskaamman muotoilun on saanut Aliaksen E la nave va nojatuoli. Sarjaan kuuluu myös sohva. Tuo ja joku rouhea, raakapintainen verhoilu? Verhoilukankaasta tulikin mieleen: olen todella ihastunut Kvadratin Hint kankaaseen, onko se sinulle tuttu? Materiaaleista myös sisal on löytänyt tiensä kotikohteisiin ja julkkari puolella sitä on käytetty paljon esimerkiksi auloissa. Kurkkaa ainakin Tasibelin Togo ja City. Hi-Macsin komposiittikiveä käytetään enemmän julkitilapuolella. Värien puolesta halusin nostaa sen artikkeliin.\nRottinki materiaalina on kevyt, luonnonläheinen sekä kotoisa. Tällä hetkellä se on heppo yhdistää niin uuteen kuin vanhaankin tyyliin. Juttua varten nostin klassisista tuotteista muun muassa Satellietin toimittamat Luzern AC, Vienna SC sekä Linz Cane AC:n. Sopisivat todella oivasti esimerkiksi ravintolakohteisiin. Pävitetymmän muodon ja tyylin ovat saaneet Miniformsin Colony coffee -pöydät, tilanjakajasermi sekä nojatuoli. Miniforms kannattaa muutenkin ottaa seurantaan, heillä on todella iso portfolio mitä mielenkiintoisempia kalusteita.\nVielä julkitilaan ja kotiin sopivia tuotteita ovat Horm Casamanian Charlotte sekä Frederician BM62-tuoli. Tuollaista lattiaa pitkin nojaavaa puista kelkkajalkaa on näkynyt nyt jonkin verran. Oletko huomannut esim Made by Choisen Ernest -tuolin?\nGubilla oli jälleen tähänkin artikkeliin monta sopivaa tuotetta. Heiltä haluaisin nostaa esille ainakin 9602-valaisimen, Gubi-rahin, jossa on jäätävän makeet hapsut, sekä tuon rusettimaisen Pacha-sohvan. Pacha-tuoteperhe koostuu raheista, erikokoisista sohvista sekä nojatuolista. Pacha-nojatuolin saa myös ilman käsinojia.\nLupasin alkutekseissäni myös rypytyksiä, joten niitä saa ihailla mm näissä Viccarben tuotteissa: Funda, Maarten ja Appetite-tyynyissä.\nEdellisessä artikkelissani olin painottanut tuotteet valaisimiin, joten tässä artikkelissa on esillä valaisimista vain muutama herkku. Glimakra of Swedenin Weave sekä jo klassikoksi muodostunut Showroom Finlandin Pilke.\nVielä muutama mielenkiintoinen poiminta: kotimainen, Innon Julie B1. Alkin Kimua-baarijakkara sekä tilanjakajasermit Zumitz. Zumitzit valmistetaan kastanjapuusta, jonka lastut nyöritetään metallikehikon ympärille. Loppuun vielä Materin villikortti She.\nToivottavasti saitte ideoita ja inspiraatiota seuraavaan sisustusprojektiin. Seuraavan artikkelin aihe on kierrätettyä ja kestävää.\nKuvat: Ton, Menu, Alias, Miniforms, Gubi, Satelliet, Viccarbe, Showroom Finland, Glimakra of Sweden, Inno, Alki, Mater, Horm Casamania, Made by Choise, Fredericia, Kvadrat, Tasibel, Hi-Macs\nTutustu artikkelisarjan 2. osaan "Paluu tulevaisuuteen"


SIENNA X Eraser Self Tan Remover & Mitt | Royal Beauty Shop\nEraser on tieteellisesti kehitetty poistamaan helposti vanha ja itsepintainen itserusketus muutamassa minuutissa ja luo puhtaan pohjan seuraavaa rusketusta varten. Eraser, joka on suunniteltu hoitamaan ihoasi ja ravitsemaan sitä. Aloe Vera kosteuttaa ihoasi, kun taas Willow Barkilla on kuorivia ominaisuuksia.\nKÄYTTÖ RUSKETUKSEN KORJAUKSEEN\n1. Levitä suoraan kuivalle iholle mieluiten käyttämällä Sienna X Tan Remover Mitt -hanskaa.\n2. Paina kevyesti hieroessasi pyörivin liikkein korjattavaa aluetta ja sulaudu huolellisesti olemassa olevaan rusketukseen.\n3. Toista tarvittaessa.\n1. Levitä pinttyneille alueille Sienna X Tan Remover Mittillä ja kuori kokonaan saadaksesi täyden rusketuksen ja detox-puhdistuksen.\n2. Toista tarvittaessa.\n3. Suihkuta tai pese käsitelty alue ennen tuoreen rusketuksen levittämistä.


Vapaalan veräjänvartija – HEO Trombit\nKun 18-vuotiaalta Matias Sauramaalta kysyy, haluaako hän olla paras, hän vastaa:\n– Tottakai haluan! Mitä järkeä tässä touhussa muuten olisi, jos ei haluaisi olla paras!\nTämä lause kertoo paljon tästä nuoresta maalivahtilupauksesta, joka solmi tänä vuonna kaksivuotisen sopimuksen Suomen menestyksekkäimmän seurajoukkueen Helsingin Jalkapalloklubin (HJK:n) kanssa. Miehen perässä oli myös muutama muu Veikkausliigajoukkue.\nVantaan Vapaalassa lapsuutensa ja nuoruutensa viettänyt Matias ei ole ikinä ollut joukkueensa lahjakkain pelaaja. Kaiken mitä hän on saavuttanut, hän on ansainnut kovalla työllä ja motivoituneella harjoittelulla.\nMatiaksen lapsuudenkoti sijaitsee aivan Myyrmäen kenttien ja hallien vieressä, joten alue oli idyllinen nuorukaisen kehittymisen kannalta. Hän kertookin, että kentillä kavereiden kanssa vietetyt tunnit ovat olleet tärkeä osa hänen kehittymistään.\nSauramaa pelasi juniorivuotensa Vantaan Jalkapalloseuran (VJS:än) riveissä. 10-vuotiaaksi asti hän pelasi hyökkääjänä, mutta yhdessä turnauksessa heidän joukkueensa maalivahti loukkaantui ja Matias laitettiin maaliin. Sen jälkeen poikaa ei päästetty enää pois maalinsuulta.\nMatias pelasi VJS:ssä 16-vuotiaaksi asti. Vasta 14-vuotiaana hän päätti, että alkaa panostamaan jalkapalloon tosissaan. Maalivahtivalmentaja Tommy Nordenswanin kanssa vietetyt treenimäärät alkoivat kasvaa todella suuriin määriin ja Matias jäikin useasti joukkueharjoitusten jälkeen harjoittelemaan omalla ajallaan, joko yksin tai Nordensvanin kanssa. Häntä ei kuitenkaan ikinä valittu piirijoukkueisiin.\n– Olen vähän myöhään herännyt pelaaja, Sauramaa toteaa.\n16-vuotiaana nuori maalivahti siirtyi PK-35:n miesten edustusrinkiin, jossa hän oli ensin vuoden ilman sopimusta, mutta harjoitteli kuitenkin koko vuoden joukkueen kanssa, sekä pääsi pelaamaan muutaman harjoituspelin. Samaisena vuonna Matias tajusi, että pärjää aikuisten tasolla, mikä ruokki nuoren miehen motivaatiota. Samalla hän päätti, että hänestä tulee ammattijalkapalloilija.\nVuonna 2013 syksyllä Matias kävi harjoittelemassa silloisen 2. Bundesliigajoukkue Dynamo Dresdenin kanssa. Siellä kilpailu oli kovaa ja pelin tempo vielä rutkasti kovempi kuin Suomessa. Jos teki virheen, sai välittömän palautteen. Ilmapiiri oli siis todella vaativa. Kaikkien pelaajien voitontahto oli todella kova ja peli oli erittäin fyysistä.\n– Nautin ajastani Saksassa ja sain sieltä lisäboostia harjoitteluuni sekä motivaatiooni tähdätä huipulle.\nLoppukaudesta Matias pääsi pelaamaan muutaman Ykkösen pelin ja tästä hän kiittääkin silloista valmentajaansa Ilir Zeneliä. Matias esiintyi näissä peleissä edukseen ja sai sopimuksen seuraavaksi kaudeksi PK-35:een.\nViime kausi oli nuoren miehen tähänastisen uran värikkäin. Siihen mahtui niin hyvää kuin huonoakin. Matias pääsi mukaan U18-maajoukkuerinkiin, mikä osoitti, että kova työ alkoi tuottaa tulosta. Hän sai myös vastuuta PK-35:ssä ja olikin harjoituspeleissä ykkösmaalivahdin roolissa.\nViimeisessä harjoituspelissä Matiaksen reisi kuitenkin revähti. Loukkaantuminen kesti kuusi kuukautta ja oli nuorelle miehelle vaikeaa aikaa. Samalla hän kuitenkin kasvoi henkisesti ihmisenä sekä pelaajana.\nKun reisi revähti ensimmäisen kerran, suhtautui Matias siihen kevyesti.\n– Ajattelin, että se olisi pikkujuttu ja kohta olisin jo takaisin pelikentillä. Niin ei kuitenkaan käynyt ja loukkaantuminen uusiutui.\nSilloin hän tajusi, että kuntoutus on tehtävä huolella, jotta hän pystyy palaamaan entistä vahvempana takaisin.\n– Nuori pelaaja ei välttämättä itse tajua tilanteen vakavuutta loukkaantumisen tullessa ja ura saattaa tällöin loppua lyhyeen, Sauramaa toteaa.\nHän alkoikin loukkaantumisen myötä suhtautua paljon ammattimaisemmin jalkapalloon ja omien sanojensa mukaan hän sai kokonaispaketin kuntoon.\nLoukkaantumisen jälkeen Matias palasi pelikentille entistä vahvempana ja päättäväisempänä. Tällä hetkellä hänen harjoitusviikkonsa kuuluu kymmenen harjoitusta, joista hän harjoittelee omalla ajallaan neljästi. Tämä kertoo jotakin nuorukaisen kehittymishaluista.\n– Ei minua kiinnosta, jääkö aikaa mihinkään muuhun, sillä jalkapallo on parasta mitä voi tehdä, Sauramaa kertoo.\nSilti Matiaksella ei ole ikinä ollut ongelmia esimerkiksi koulussa.\nHJK julkaisi alkuvuodesta tehneensä kaksivuotisen sopimuksen Sauramaan kanssa. Matias kertoo, että iso rooli sopimuksen syntymisellä on HJK:n maalivahtivalmentaja Ville Wallénilla, joka on nähnyt hänen potentiaalin ja halun kehittyä. Wallén onkin valmentanut Sauramaata jo jonkin aikaa Pohjois-Haagan yhteiskoulun aamuharjoituksissa.\n– Wallénin intohimoinen valmennustapa on antanut minulle paljon oppia, maalivahtilupaus toteaa.\nSauramaa ei siis siirry täysin uusiin ympyröihin lähtiessään HJK:hon. Toki kanssapelaajat ovat uusia muutamaa tuttua lukuunottamatta. Maalivahti on harjoitellut HJK:n kanssa joulukuusta lähtien, eikä ole kokenut aikaansa Klubissa mitenkään erilaiseksi kuin PK-35:ssä.\n– Tottakai pelaajat ympärillä ovat laadukkaampia, mutta en ole lähtenyt harjoituksiin ujostelemaan, toteaa nuorukainen päättäväisesti.\nIsokokoinen maalivahti on nuoresta iästään huolimatta todella johtava pelaaja ja puolustajat sekä keskikenttäpelaajat saavatkin usein kuulla kentällä kunniansa. Monille saattaa kuitenkin tulla yllätyksenä, että kopissa Matias ei olekaan se äänekkäin pelaaja.\nTämä kausi on Sauramaalle tärkeä, sillä hän haluaa pelata koko ajan täysiä 90-minuuttisia. Matiaksen tavoite on päästä pelaamaan tänä vuonna Veikkausliigaa, mutta toisaalta hän tiedostaa roolinsa joukkueessa.\n– On mahdollista, että lähden hakemaan peliaikaa jostakin Ykkösen seurasta, Matias toteaa.\nMatias on kokonaisuudessaan tyytyväinen ratkaisuunsa siirtyä HJK:hon, mutta pitää siirtoa kuitenkin luonnollisena askeleena tässä vaiheessa. Mistään pikkupojan unelmasta ei voida siis puhua. Nuoren miehen tavoitteet ovat paljon korkeammalla. Kolmen tulevan vuoden sisällä Matias haluaa pelata mahdollisimman paljon U21-maajoukkuepelejä sekä Veikkausliigaa. Tavoitteena on myös kolkutella maajoukkueen portteja.\nVaikka Matias onkin harjoitellut omalla ajallaan monia satoja tunteja, olisi jotain silti voinut tehdä paremminkin.\n– Tekniikkaharjoittelu on jäänyt liian vähälle ja siihen aion panostaa tulevaisuudessa.\nMonille jalkapallon ystäville tuntematon nimi Matias Sauramaa on pystynyt näyttämään, että kovalla työllä sekä päättäväisellä asenteella vain taivas on rajana. Hän tiedostaa mitä haluaa ja asettaa tavoittensa korkealla, eikä aio jäädä muiden varjoon. Unelmana nuorukaisella on ulkomaankentät, mutta niiden kanssa on turha lähteä vielä kiirehtimään. Luotto omaan osaamiseen on silti kova, ja miksipä ei tällä omistautumisen määrällä olisi.\nKirjoitus: Justus Haapala\nKuvat: Teemu Turunen\nHJK nuoruus Veikkausliiga


Muista tarkistaa kiinteistöveroilmoitus - Taloustaito.fi\nKiinteistöverotusta koskeva ilmoittaminen voidaan tiivistää kolmen kohdan muistilistaan:\nSaat kiinteistöveropäätöksen ja tilisiirtolomakkeet maaliskuussa 2019. Säilytä nämä!\nTarkista kiinteistöveropäätöksen tiedot ja korjaa tarvittaessa! Jos kaikki on oikein, sinun ei tarvitse tehdä mitään. Muussa tapauksessa korjaa ja palauta viimeistään 25.4.2019.\nMaksa kiinteistövero, eräpäivät ovat 3.9.2019 ja 15.10.2019.\nKiinteistöveroilmoitus annetaan verkossa Verohallinnon verkkosivuilla Kiinteistötiedot verkossa -palvelussa.\nJos tietoja ei ole mahdollista antaa tai muuttaa verkossa, voi korjaukset antaa myös paperilomakkeella, kiinteistöverotuspäätöksen ilmoitusosalla. Ilmoitusosa palautetaan vain, jos korjataan virheellinen tai puutteellinen tieto tai ilmoitetaan sellainen kiinteistö tai rakennus, jonka tietoja ei ole merkitty verotuspäätökseen.\nJos kiinteistöjen omistuksessa tai hallinnassa on tapahtunut muutoksia 1.1.2019 tai sitä ennen, eikä niitä ole korjattu kiinteistöverotustietoihin, korjaa tietoihin tapahtuneet muutokset. Ilmoita, jos olet ennen mainittua ajankohtaa esimerkiksi\nsaanut kiinteistön perintönä, lahjana tai muulla vastaavalla tavalla tai\nJos rakennuksen yhteisomistajat ovat puolisoita, riittää yksi ilmoitus verkossa tai yksi lomake. Puolison omistama osuus ja rakennuksen muut omistajat ilmoitetaan kohdassa Lisätietoja. Jos rakennuksella on myös muita omistajia, heidän on ilmoitettava rakennuksen omistusosuudet ja niiden muutokset tiedot omilla lomakkeillaan.\nRakennuksia koskevat tiedot on syytä tarkistaa ja tarvittaessa korjata. Merkitse, ilmoitatko uuden rakennuksen, puuttuvan rakennuksen, korjauksen rakennuksen tietoihin, rakennuksen purkamisen vai peruskorjauksen.\nUudisrakennuksella tarkoitetaan tässä rakennusta, jonka rakentaminen on aloitettu vuonna 2018. Jos kiinteistöverotustiedoista puuttuu rakennus, joka on valmistunut jo ennen vuotta 2018, ilmoita kyseinen rakennus. Ilmoita myös, jos rakentaminen on aloitettu ennen vuotta 2018, mutta rakennus on ollut edelleen keskeneräinen vuoden 2018 lopussa ja rakennuksen tiedot puuttuvat verotuspäätöksestä. Ilmoita puuttuvaa rakennusta koskevat tiedot niille varatuissa kohdissa.\nIlmoita myös, jos rakennuksessa on tehty vuoden 2018 aikana perusparannus tai huomattavia kunnossapitotyö. Anna selvitys tehdyistä korjauksista sekä niiden kustannuksista kohdassa Perusparannukset ja huomattavat korjaustoimenpiteet. Samassa kohdassa voidaan ilmoittaa myös sellainen ennen vuotta 2018 tehty perusparannus- tai korjaustyö, jota ei ole vielä huomioitu kiinteistöverotustiedoissa. Jos rakennuksen käyttötarkoitusta tai ominaisuuksia on muutettu perusparannuksen yhteydessä, ilmoita peruskorjausta koskevat tiedot niille varatuissa kohdissa.\nJos rakennus on ollut keskeneräinen vuoden 2018 lopussa, ilmoita rakentamisen aloituspäivä ja valmistumisastetta vastaava prosenttiluku. Ilmoita myös rakennuksen pinta-ala ja muut tiedot niille varatuissa kohdissa. Keskeneräisen rakennuksen verotusarvo on rakennuksen valmistumisastetta vastaava osuus valmiin rakennuksen verotusarvosta. Ilmoita keskeneräisestä rakennuksesta vuoden 2018 aikana kertyneet kustannukset.\nMerkitse rakennuksen valmistumispäivä, jos rakennus on valmistunut vuonna 2018. Voit myös korjata rakennuksen valmistumisvuoden tässä kohdassa. Vuonna 2018 valmistuneen rakennuksen osalta merkitse valmistuneen rakennuksen rakennuskustannusten yhteismäärä euroina.\nJos rakennuksessa on sen valmistumisen jälkeen tehty perusparannuksia tai huomattavia kunnossapitotöitä ennen 1980-luvun puoltaväliä, se on otettu verotuksessa huomioon muuttamalla valmistumisvuosi myöhemmäksi ikäalennusten pienentämiseksi. Tämän vuoksi vanhemmilla rakennuksilla verotuspäätöksen selvitysosaan merkitty valmistumisvuosi voi poiketa oikeasta valmistumisvuodesta. Tästä syystä tietoja ei tarvitse korjata.\nKIINTEISTÖVEROILMOITUS 2019 Esitäytetty kiinteistöverotusilmoitus saapuu maaliskuussa. Jos ilmoituksessa on korjattavaa, se kannattaa tehdä Kiinteistötiedot verkossa -palvelussa. Palvelu on avoinna 7.3.–25.4.2019. Ohjeet kiinteistöveroilmoituksen tarkistajalle ovat Veronmaksajien verkkosivuilla.


Erik Hämäläinen imi oppia nuorten MM-kisoissa - kiinnostaako liigajoukkueen päävalmentajapesti Lukon apuvalmentajaa?\nRaumalainen · 8.1.2020 klo 11:52\nErik Hämäläinen kertoo käyneensä nuorten MM-kisoissa katsomassa useita muiden maajoukkueiden pelejä ja harjoituksia. Kuva: Pasi Mennander\nErik Hämäläinen, 54, on nyt edustanut Suomea alle 20-vuotiaiden MM-kisoissa pelaajana ja valmentajana. Tuore pesti Suomen valmennustiimissä päättyi neljänteen sijaan Tshekin MM-kisoissa.\n– Laitoimme kaiken peliin mitä löytyi. Se riitti tällä kertaa neljänteen sijaan. Taso oli kova, Hämäläinen tiivistää.\nKun Suomi lähtee jääkiekon MM-kisoihin, voi sanoa, että tavoitteena on aina mitali ja minimitavoite on paikka välierissä.\n– Se oli hyvä, että pelasimme kisat niin sanotusti loppuun asti ja pääsimme pelaamaan mitaleista. Se oli mun toive ja tavoite. Ei ole ihan itsestäänselvyys, että pääsee välieriin.\nTällä kertaa Suomi selvitti puolivälierän painetestin, jossa USA kaatui lukemin 1–0.\nPuolivälieräpelin tärkeys on maailmanmestaruuden vuonna 1995 voittaneelle Hämäläiselle tuttu peliuralta miesten maajoukkueesta, mutta ei nuorten kisoista. Kun Hämäläinen edusti Suomea alle 20-vuotiaiden MM-kisoissa kausina 1983–85, puolivälierää ei pelattu.\nKisat pelattiin kahdeksan joukkueen runkosarjana, joissa jokaiselle joukkueelle tuli seitsemän ottelua. Aika oli muutenkin erilainen, sillä vuonna 1984 Suomi sai MM-hopeaa Neuvostoliiton ja Tsekkoslovakian välissä.\n– Meno on muuttunut tosi paljon. Sen ajan ja nykypäivän kisathan ovat kuin yö ja päivä, Hämäläinen tokaisee.\nSarjajärjestelmän lisäksi on muuttunut muun muassa se, että nuorten kisat ovat nykyään kovan mediakiinnostuksen ja sitä kautta suuremman yleisön kiinnostuksen kohteena.\nOstravassa ja Trinecissä kisoja seurasi tänä vuonna 173 474 katsojaa, joka tarkoittaa 5 596 katsojan ottelukohtaista keskiarvoa. Ruotsi kukisti Suomen maalein 3–2 pronssiottelussa, jota seurasi tv-vastaanottamien äärellä parhaimmillaan lähes 1,5 miljoonaa suomalaista.\nHämäläinenkin pääsi antamaan erätaukohaastatteluita Ylelle.\n– Kisojen ympärillä on valtava julkisuus. Oli hauska päästä kokemaan, mitä se on.\n– Kun kisat olivat vielä Euroopassa, niin siellä oli tosi paljon mediaa paikalla, niin kotimaista kuin ulkomaista. Pojat saattoivat siitä olla hiukan ihmeissään, kun eivät ole vielä oikein ammattilaisia eivätkä ihmisenäkään ihan kypsiä, Hämäläinen naurahtaa.\nHämäläinen on toiminut pitkän peliuransa jälkeen kahteen otteeseen (2008–11 ja 2017–) Lukon liigajoukkueen apuvalmentajana ja siinä välissä Lukon A- ja B-nuorten vastuuvalmentajana.\nMaajoukkueturnaus on valmentajallekin hyvin erilainen rypistys pitkään sarjaan verrattuna.\n– Esimerkiksi nuorten kisat on aika tiivis paketti: 11 päivään 7 peliä. Nopeasti pitäisi löytää ne oleelliset pelilliset ja henkiset asiat, mitä joukkueelle halutaan tuoda. Erilaisista joukkueista ja taustoista tulevien pelaajien pitäisi suht nopeasti pystyä hitsautumaan joukkueeksi, Hämäläinen kuvailee.\nPesti alle 20-vuotiaiden apuvalmentajana oli raumalaisen ensimmäinen maajoukkueessa.\nPäävalmentaja oli tuttu mies, Raimo Helminen, jonka kanssa Hämäläinen pelasi jo aikanaan nuorten maajoukkueessa ja sitten vuosikymmenet vastakkain liigassa.\n– Uskon, että ”Raipe” halusikin rinnalleen tuttuja ihmisiä. Meillä oli hyvähenkinen tiimi. Me apumiehet koitimme auttaa ja tukea niin paljon kuin pystyimme ja osasimme.\n"Nuorten kisat olivat tosi hieno ja opettavainen kokemus. Kävin katsomassa mahdollisimman paljon muiden joukkueiden pelejä ja harjoituksia ja koitin imeä oppia ja vaikutteita siitä, missä mennään nuorten huipputasolla."\nHämäläinen paljastaa, että ei ainakaan toistaiseksi jatka Jääkiekkoliiton tehtävissä.\n– En jatka. Tämä oli tällainen pätkäpesti ja lyhyt projekti.\nPidempi projekti Hämäläisellä on menossa Lukossa, jossa hän kuuluu toista kautta Pekka Virran valmennustiimiin. Nuorten MM-kisoista tarttui Hämäläisen matkaan jotain, mistä voi olla hyötyä Raumallakin.\n– Nuorten kisat olivat tosi hieno ja opettavainen kokemus. Kävin katsomassa mahdollisimman paljon muiden joukkueiden pelejä ja harjoituksia ja koitin imeä oppia ja vaikutteita siitä, missä mennään nuorten huipputasolla.\n– Varmasti sain näkemystä, mitä kehitettävää vaikkapa Lukon nuorilla pelaajilla voisi olla kansainvälisen huippukiekon vaatimuksiin.\nKuulostaa siltä, että Hämäläisellä on intohimoa kehittyä valmentajana. Kiinnostaisiko häntä toimia jossain vaiheessa esimerkiksi liigajoukkueen päävalmentajana?\n– Tuo on epäkorrekti kysymys tässä vaiheessa. Mulla on ensi vuosi vielä apuvalmentajana sopimusta Lukkoon, joten hoidetaan velvoitteet kunnialla loppuun.\n– On ylipäätään hieno homma, kun saa olla jääkiekon parissa töissä. Mielenkiintoisia paikkoja on tosi vähän.\nLukko jatkaa tutulla valmentajakolmikolla - Hämäläinen ja Kauvosaari allekirjoittivat jatkosopimukset\nErik Hämäläinen ja Ari Moisanen Nuorten Leijonien penkin taakse\nNuorten MM-kisat antavat pettymyksestä huolimatta pienen buustin Ville Heinolalle ja Ville Petmanille – "Emme löytäneet kultaista keskitietä"\nAsiasanat Lukko Erik Hämäläinen


Huutokauppa Alajärvellä - Alajärven Nuorisoseura taistelee talousvaikeuksia vastaan ja huutokauppaan tulee myyntiin pihan vanha hirsiaitta | Jarviseutu\nPaikalliset Julkaistu 04.05.2021 14:58 (Päivitetty 04.05.2021 14:58)\nHuutokauppa Alajärvellä - Alajärven Nuorisoseura taistelee talousvaikeuksia vastaan ja huutokauppaan tulee myyntiin pihan vanha hirsiaitta\nAlajärven nuorisoseuran taistelu talouskurjimusta vastaan jatkuu. Toukokuun puolivälissä järjestetään huutokauppa, jossa myydään Alvar Aallon suunnitteleman nuorisoseuran pihassa oleva ikivanha hirsiaitta.\nAlajärven nuorisoseuralla järjestetään huutokauppa lauantaina 15.5. kello 11.00 alkaen.\n– Huutokauppaa varten otetaan vastaan lahjoituksia huutokaupattavista tavaroista tiistaina 11.5. kello 16-18 ja keskiviikkona 12.5. kello 16-18. Lahjoittaa voi ehjää tavaraa, huonekaluja sekä koneita ja laitteita, mutta ei vaatteita. Huutokaupan tuotto käytetään Alajärven nuorisoseuran velkojen maksamiseen ja toiminnan hyväksi, kerrotaan Nuorisoseuran Etelä-Pohjanmaan piirin välittämässä tiedotteessa.\n– Huutokaupassa myydään myös Alajärven nuorisoseuran tontilla oleva hirsinen aittarakennus. Rakennusta voi käydä etukäteen katsomassa myös edellä mainittuina ilta-aikoina. Myös myynnissä olevat kansallispuvut huutokaupataan. Sekä aitalle että kansallispuvuille on asetettu lähtöhinta.\nAlajärven nuorisoseura tarvitsee edelleen apua\nAlajärven nuorisoseuran taloudellinen tilanne on haasteellinen, koska koronavuoden aikana ole ollut mahdollista vuokrata taloa eikä järjestää omia tapahtumia. Talon pitäminen kylmillään ei ole tullut kyseeseen, koska kylmä talvi aiheuttaisi suojelukohteena olevalle rakennukselle vahinkoa.\nAikaisemmin järjestetyt kirpputorit ovat tuottaneet noin 1300 euroa ja lahjoituksia on tullut 1300 euroa. Nämä tuotot on käytetty kaikki velkojen maksamiseen. Akuuttia velkaa on edelleen jäljellä noin 8500 euroa. Maksuaikaa on toukokuun loppuun asti.\nAlajärven nuorisoseuran toiveena on, että alajärveläiset tarjoavat mahdollisuuksien mukaan apua tässä tilanteessa, jotta toimintaa voidaan jatkaa. Toiminnan jatkuessa se tulee painottumaan vahvasti lasten ja nuorten kulttuuriharrastustoimintaan, kuten teatteri- ja ilmaisutaidon harrastuksiin.


Espoo ei aio maksaa Apotista – puolen miljardin it-lasku on vasta alkusoittoa - Tivi\n15.2.2018 klo 11:48\nMaakuntauudistuksen valmistelut eivät tällä hetkellä vaikuta potilastietojärjestelmien kehittämiseen Espoossa.\nKaupungin ict-johtaja Matti Franck kummastelee, miksi hyvin toimivalle ict-toimialalle on perustettu maakuntauudistuksen valmisteluvaiheessa valtion monopoliyhtiö. Hän tarkoittaa maakuntien ict-palvelukeskusyhtiö Vimanaa, joka käynnistelee toimintaansa.\n“Meillä on hyvin toimivia in-house-yhtiöitä tälläkin hetkellä eri puolella Suomea, joissa on osaaminen järjestelmien kehittämiseen. Jos kyseenalaistetaan näiden ja kuntien osaaminen potilastietojärjestelmien kehittämisessä, mistä se osaaminen tulee nyt nollasta aloittavaan organisaatioon”, Franck kysyy.\nMaakunta- ja sote-uudistus edellyttää isoa määrää it-muutoksia uuden hallinnon toiminnan mahdollistamiseksi. Franckin mukaan Sote-ICT-työryhmissä on useampaan kertaan päädytty siihen, että muutoksen kustannukset ovat luokkaa 500 miljoonaa euroa.\nTällä panostuksella ei vielä hänen mukaansa saada tehtyä uusia, palvelua parantavia ja tuottavuutta lisääviä digipalveluita. Niiden kehittäminen vie aikaa ja miljardeja euroja.\nEspoo ei maksa Apotista\nMaakuntauudistuksen valmistelutyöryhmä suunnittelee Apotti-potilastietojärjestelmän ottamista käyttöön koko Uudenmaan maakunnassa. Espoo ei aiemmin osallistunut Apotti-hankintaan.\nJärjestelmän toimittajaksi on valittu yhdysvaltalainen Epic Systems Corporation. Uudenmaan liitto pyrkii siihen, ettei päällekkäistä työtä tai investointeja ei tehtäisi.\nTavoite on hyvä, mutta Franck ei ole niin varma, että päällekkäistä työtä ei tehtäisi. Investointien tekemistä ei Espoossa ole tulevan uudistuksen vuoksi keskeytetty.\n”Suurin osa kunnista ja Espoon kaupunki jatkavat toimimista niin kuin aikaisemminkin. Meidän tärkein tehtävämme on huolehtia, että kaupunkilaiset saavat parhaat mahdolliset palvelut ja että palveluja tuetaan asianmukaisin järjestelmin niin kauan kuin ne ovat meidän vastuullamme”, Franck sanoo.\nEspoon it-menot ovat vuositasolla 65 miljoonaa euroa. Suuri osa siitä on investointeja Espoon uuteen sairaalaan tuleviin järjestelmiin sekä tietotekniikkaan ja muihin sosiaali- ja terveydenhuollon järjestelmiin. Kaupungin käytössä olevaa Effica-potilastietojärjestelmää ylläpidetään ja kehitetään samalla.\n”Kaupunginhallitus on päättänyt, että olemme mukana kehittämässä valtakunnallisessa UNA-hankkeessa, joka on meidän arkkitehtuuriperiaatteisiin paremmin sopiva kuin Apotti. Siihen olemme investoineet rahaa. Onko se päällekkäistä”, Franck kysyy.\nApotista Espoon kaupunki ei sen sijaan ole maksanut mitään eikä Franckin mukaan maksa tulevaisuudessakaan.\nApotin hankintaan lähtivät mukaan Helsinki, Vantaa ja Uudenmaan sairaanhoitopiiri HUS sekä muutama pienempi Uudenmaan kunta ja kaupunki. Ne ovat sen kehittämisen myös kustantaneet.\nJos Espoon alueella toimiva maakunnan liikelaitos käyttää Apottia tulevaisuudessa, espoolaisten näkökulmasta heitä palvellaan järjestelmällä, josta Espoo ei ole maksanut.\n”Sitä en tiedä, saavatko kehityskustannukset maksaneet Helsinki ja Vantaa jossain vaiheessa korvauksia siitä, että ne ovat vieneet Apottia eteenpäin”, Franck pohtii.\nKilpailuttamatta jättämisestä voi tulla kompastuskivi\nApotti aiotaan ottaa maakunnassa käyttöön ilman uutta kilpailutusta. Uudenmaan liiton muutosta valmistelevan työryhmän mukaan se on mahdollista sen perusteella, että aikanaan Epicin kanssa sovittiin, että HUS-alueen toimijat voivat ottaa Apotin käyttöön neljän vuoden aikana.\nTuolloin toimijat olivat kuntia. Uudistuksen myötä on syntymässä maakunta, ja lisäksi on perustettu uusia yrityksiä. Voiko käyttöönotto kilpailuttamatta onnistua myös uusien toimijoiden osalta?\nHankintalain nojalla yritykset vievät helposti hankinnat markkinaoikeuteen, jos lakia ei ole noudatettu ja kilpailutusta järjestetty silloin, kun siihen olisi aihetta.\nMaakuntien ict-palvelukeskusyhtiö Vimanan osalta lakialoitepaketissa mainittu palveluvelvoite teoriassa mahdollistaa kilpailuttamatta hankkimisen. Franck pelkää, että EU-säädöksiä on saatettu tulkita väärin sen suhteen, miten palveluvelvoitetta voidaan soveltaa.\nEuroopan unionin SGEI-säädös on suunniteltu sellaista tapausta varten, että markkinat eivät toimi ja saatavilla ei ole yhteiskunnan kannalta kriittistä palvelua hoitavaa järjestelmää. Silloin yksityinen tai julkinen tuottaja voidaan velvoittaa tuottamaan tasapuolisesti kaikille tahoille tarvittavaa palvelua.\n”Nyt kysymys kuuluu, voiko SGEI:tä käyttää siihen, että nopeasti saadaan potilastietojärjestelmä vaikka koko maahan”, Franck selittää.\nMonopoliyhtiö hidastaa UNAa\nMaakuntien on määrä aloittaa toimintansa vuonna 2020, mutta niiden perustamista koskevat lait eivät ole vielä voimassa tai edes eduskunnan käsittelyssä. Maakuntien ict-palvelukeskus Vimana on perustettu vasta ehdotuksen asteella olevien säädösten perusteella.\nFranck sanoo, että Espoossa ei voida toimia ja tehdä päätöksiä sen pohjalta, mitä valmistelussa olevista asioista tiedetään. Lakiesitys voi muuttua vielä. Ja päätökset maakuntien osalta tekevät maakuntien toimielimet, joita ei vielä ole olemassa.\nPotilastietojärjestelmien yhteentoimivuuden puutetta ovat kunnat ja sairaanhoitopiirit olleet jo ratkomassa keskenään, muun muassa UNA-hankkeessa, jossa ovat mukana kaikki sairaanhoitopiirit HUSia lukuun ottamatta.\nUNAn etenemiselle ei Franckin mukaan ole ollut etua siitä, että asioita hoitamaan ruvettiin perustamaan valtionyhtiöitä:\n”Nyt on pakko käydä keskustelua, mikä näiden suhde on toisiinsa. UNAssa mukana olevat ovat perustaneet yhteisen toimijan viemään sitä eteenpäin.”\nUNAn lisäksi on muitakin merkittäviä valtakunnallisia sote-it-projekteja, joita on viety yhteistyöllä eteenpäin ennen valtionyhtiöitäkin. Näitä ovat Espoon johtama omahoitojärjestelmiä kehittävä ODA-hanke, Virtuaalisairaala alueellisen erikoissairaanhoidon avuksi ja sähköinen palveluseteli PSOP. Valtiovarainministeriön johtama Sote-digi oy haluaisi ottaa jatkossa esimerkiksi ODA-projektin vedettäväkseen.\nValtio perustaa uuden ict-yhtiön ehkä jo kesällä – "voi olla vahingollinen vaikutus"\n”Valtiolta siirtyy 5500 ihmistä ja paljon järjestelmiä maakunnille. Miksi tehdä ne 18 kertaa? Palvelukeskuksessa muutama henkilö voi auttaa tekemään välttämättömät muutokset”, Keha-keskuksen tietohallintojohtaja Heikki Heikkilä pohtii.\nSote-uudistus karsii järjestelmiä\nJatkossa sosiaali- ja terveydenhuollon ytimessä saattaa toimia vain kaksi potilastietojärjestelmää.


34,45 €ALV @ sisältyy hintaan\nKestävä ja sekava vapaa kaapeli\nValmistettu selkeän ja raikkaan sävyn aikaansaamiseksi\nErnie Ball 25ft Straight-Angle Braided Instrument Cable, Red Yleiskatsaus\nKaapeli, johon voit luottaa. Ernie Ball 25ft suorakulmainen punottu mittakaapeli, punainen on rakennettu kestämään. Se on kestävä ja joustava, ja se on valmistettu laadukkaista osista.\nSe on myös sekava. Sinun ei tarvitse koskaan huolehtia tämän kaapelin irrottamisesta punotun ulkopinnan ansiosta.\nSaat selkeät äänet. Kaapeli on suunniteltu tuottamaan selkeä sävy, jossa on terävät korkeudet, tiukat keskikohdat ja rikas harmoninen ääni. Sen kaksoissuojaus suojaa signaalia, jossa on alhainen käsittelymelu.\nTuotteen viite: 121055\nTangle-kestävä - punottu ulkopinta\nAntaa selkeän äänen, jossa on terävät korkeudet, tiukat keskikohdat ja rikas harmoninen ääni\nPituus: 25ft (7,62m)\nNapsauttamalla tätä voitte ostaa Ernie Ball 25ft Straight-Angle Braided Instrument Cable, Red sekä valitsemanne lisävarusteet


39: Ekat 7 matsia - Hämeenlinnan Pallokerho\n39: Ekat 7 matsia\nEtusivu / Ajankohtaista / Pelaajablogi / 39: Ekat 7 matsia\nEnsimmäisenä vastaan saatiin TPS Turussa. Ei mikään helppo paikka kauden aloitukseen. Viimeisestä liigapelistä pitkä aika, iso kaukalo ja vieraspeli. Taisteltiin silti hienosti ja otettiin jatkoaikavoitto.\nEnsimmäinen kotipeli ja vastassa Ilves. Tiedettiin, että Ilves tulee ekaan erään todella kovaa vaikka olivatkin pelanneet edellisenä iltanakin. Ja niinhän ne tulikin. Onneksi meillä oli asenne kohdallaan ja otettiin voitto kotiin. Lisäksi Tolvaselle hieno nollapeli.\n3. Lukko- HPK\nJa sitten Raumalle. Lukko tulee peleihin aina kovalla vauhdilla ja kaikilla on tiedossa, että siellä on oltava hereillä heti kun kiekko putoaa jäähän. Selvittiin siitä hienosti ja tärkeä voitto jatkoajalla oli kotiintuomisina. Lukko tuntui vaihtaneen pelisysteemiään hiukan, taitaa olla uuden valmentajan aikaansaannos.\nLänsi-Suomi kutsui jälleen. Peli lähti käyntiin hyvin, mutta sitten tapahtui jotain. Ei pystytty enää karvaamaan kunnolla, hävittin kaksinkamppailuja ja loppujen lopuksi oltiin aika vastaantulijoita. 4-1 kuokkaan huonolla pelillä ei lämmitä mieltä. 5. HPK-Pelicans Viime vuoden hopeajoukkue vastassa Hämeenlinnassa ja valmistautuminen joka ukolla senmukaista. Hyvä peli pelattiinkin muuten, mutta maalinteko tökki. Lopulta kuitenkin voitto jatkoajalla.\nJälleen TPS vastassa, mutta tällä kertaa meidän kotihallissa. Ennen peliä puhuttin, että heti alusta lähtien on päästävä omalle tasolle ja mentävä kovaa. Onnistuttiin siinä erinomaisesti ja ekan erän jälkeen peli oli meille 4-1. Tällaisia pelejä joissa kaikki tekee hommia hyvällä asenteella alusta lähtien on kiva pelata. Hieno 5-2 voitto meille.\nHelsinki ja Hartwall-areena kutsui. Tiedettiin, että Jokerit on vahvistunut muutamalla NHL-pelaajalla. Ja hyvinhän nämä vahvistukset pelasivatkin. Meiltä kauden heikoin peli ja oltiin aika hukassa välillä omissa. 5-1 pataan.\nPaljon hyviä taisteluvoittoja ja pari heikompaa peliä, kokonaisuudessaan olen ihan tyytyväinen joukkueen starttiin. Kotipeleissä on ollut loistava tunnelma ja siitä pidetään nyt kiinni. Me tehdään kentällä hommia niin paljon, että saadaan yleisö tekemään hommia katsomossa kannustamisen merkeissä. Peleissä nähdään!


Microsoft optimoi sovelluksensa Samsungin uusille taittuvanäyttöisille älypuhelimille | Mobiili.fi\nPetri Tapala | Julkaistu 12.8.2021, klo 08:40\nMicrosoftin sovellukset mukautuvat Samsungin taittuvanäyttöisille uutuuspuhelimille.\nSamsung esitteli vastikään uudet, taittuvanäyttöiset älypuhelimensa Galaxy Z Fold3:n ja Galaxy Z Flip3:n. Nyt Microsoft on kertonut omista suunnitelmistaan mukauttaa ohjelmiaan ottamaan kaikki hyöty irti taittuvanäyttöisten puhelinten tarjoamista mahdollisuuksista.\nMicrosoft-ohjelmista Office-paketin toimistosovellukset, kuten Excel ja Word, sähköpostipalvelu Outlook ja keskustelusovellus Teams mukautuvat muista laitteista poikkeavalla tavalla Samsungin uusille älypuhelimille.\nEsimerkiksi Teams-videopuheluissa esitettävän diaesityksen saa näkyville auki taitetun näytön ylälaitaan ja mukana olevien keskustelijoiden kasvot samanaikaisesti paneelin alalaitaan. Lisäksi Galaxy Z Fold3:lla voi hyödyntää S Pen -kosketuskynää ja piirrellä muistiinpanoja yhteiselle muistitaululle ja seurata samalla keskustelua näytön toisella osalla.\nOutlookissa sen sijaan voi tarkastella rinnan sekä viimeisimpien viestien esikatselunäkymää että yksittäisiä, kokonaan avattuja sähköposteja. Täten Outlookin käyttö uusilla taittuvanäyttöisillä Galaxyilla muistuttaa jotakuinkin tietokoneselaimilta tuttua näkymää.\nOffice-paketin sovellukset sen sijaan tukevat rinnakkaiskäyttöä ja tiedostojen sekä asiakirjojen siirtelyä sovellusten välillä yksinkertaisesti raahaamalla. Vaikkapa Wordin ja Excelin saa Galaxy Z Fold3:lla ja Galaxy Z Flip3:lla auki rinnan, mikä helpottaa tehokasta työskentelyä.\nMicrosoft Office Outlook Samsung Teams\nLue seuraavaksi: OnePlus 6 ja 6T saivat vihdoin Android 11 -päivityksen


Tyttötrion talossa tapahtuu: Viikonloppuna!\nViikonloppuna nautittiin koko perheen yhdessä olosta.\nMasikkajäädykettä ja suklaakastiketta tehtiin jälkiruoaksi ja iltapalaksi Emmi paistoi koko porukalle vohveleita.\nUlos yritimme mennä aina jossain välissä kun ei satanut kaatamalla.\nMummulassa kävimme yllättämässä Mummun ja Tuffan ja haravoimme koko perheen voimin heidän pihan.\nSisällä sitten leikit jatkui majan rakennus puuhilla ja muilla leikeillä.\nVuokrattiin myös pari elokuvaa ja toinen oli Disneyn joulukoira elokuva, oli kiva virittäytyä vähän jouluntunnelmaan koko perheen voimin.\nKoululaiset kävivät kahdestaan kaupungilla lauantaina vähän shoppailemassa ja kivoja ostoksia olivat tehneet, menivät ekan kerran linja-autolla kaupungille, meillä kun yleensä aina kuljetaan autolla joka paikkaan .\nMukava viikonloppu takana tästä on hyvä alkaa uusi viikko.\nLukijoita on kasassa jo hurja määrä kohta voisi taas jonkun kivan arvonnan järjestää:)\nLähettänyt Hanna Tyttötrion talossa klo 9.04\nTunnisteet: jälkiruoka , syksy.lapset , viikonloppu\nTerhi 8. lokakuuta 2012 klo 11.35\nMä tein perjantaina sitä sun appelsiinisuklaakakkua, mutta onnistuin kämmään sen totaalisesti :) Eli se ei mulla noussut vaan oli enemmänkin sellainen levähtänyt kasa. Ilmeisesti liivate olis pitänyt antaa itsestään sulaa kiehuvaan mehuun? Mun mehu oli vain kuumahkoa, ei kiehuvaa. Ja survoin sen veitsellä sinne...:-/\nHanna 8. lokakuuta 2012 klo 12.35\nNo voi harmi,mä teen niin että laitan liivatteet kylmään veteen noin.10min ja sinä aikana vaahdotan kerman, sulatan suklaan ja yhdistän tuorejuuston,jogurtin, kerman ja suklaan = kuohkea vaahto.Sitten kuumennan kattilassa appelsiinimehun en kiehauta,puristelen liivatteet vedestä ja lisään liivatelehden yksitellen kokoajan sekoittaen kuuman mehun joukkoon. Mehu/liivate seoksen kaadan sitten ohuena nauhana vaahdon joukkoon varovasti sekoittaen.\nOlisko tästä sepustuksesta mitään apua. Harmittaa sun puolesta.\nTerhi 8. lokakuuta 2012 klo 19.43\nKiitos vinkeistä! Multa jäi pois ainakin tuo sekoittaen mehun joukkoon, ja epäilen että neste ei ollut tarpeeksi kuumaa. Liotin kyllä kylmässä ym. muuten meni (kai) oikein :) En silti luovuta, ensi vkl:n vieraille uusi yritys! ;)\nHanna 8. lokakuuta 2012 klo 20.37\nOk, hyvä jos osasin neuvoa,älä luovuta kokeilet vaan uudestaan, kakku vie kyllä kielen mennessään:)